ריק אדלמן

ריצ'רד לנארד "ריק" אדלמן (באנגלית: Richard Leonard "Rick" Adelman; נולד ב-16 ביוני 1946 בקליפורניה) הוא כדורסלן ומאמן עבר אמריקאי בליגת ה-NBA.

בשנת 2021 הוצג בהיכל התהילה של הכדורסל, בתור מאמן.

קריירה 
אדלמן החל את קריירת הכדורסל שלו ככוכב באוניברסיטת LMU. בדראפט ה-NBA ב-1968, הוא נבחר על ידי סן דייגו רוקטס (כיום יוסטון רוקטס) בסיבוב השביעי. הוא שיחק שתי עונות בסן דייגו לפני שהועבר לפורטלנד טרייל בלייזרס בדראפט 1970 המורחב, ושיחק בקבוצה שלוש עונות. הוא שיחק בהמשך הקריירה שלו גם בשיקגו בולס, ניו אורלינס ג'אז (כיום יוטה), וקנזס סיטי/אוהמה קינגס (כיום סקרמנטו). אדלמן סיים את קריירת המשחק שלו בשנת 1975.

כמאמן כדורסל ב-NBA אימן אדלמן את קבוצות גולדן סטייט ווריורס, פורטלנד טרייל בלייזרס, סקרמנטו קינגס ויוסטון רוקטס. עם פורטלנד הצליח אדלמן להעפיל פעמיים לסדרת הגמר של הליגה, ב-1990 וב-1992, והפסיד בשתיהן. כמאמן סקרמנטו הדריך את הקבוצה החזקה של תחילת שנות האלפיים, שנחשבה לאחת המתמודדות הבכירות על תואר האליפות. אדלמן ניצח מעל 800 משחקים במהלך הקריירה כמאמן.

לאחר שלא חודש חוזהו של אדלמן ביוסטון רוקטס, מונה אדלמן כמאמנה של מינסוטה טימברוולבס.

קישורים חיצוניים

הערות שוליים

כדורסלני סן דייגו רוקטס
כדורסלני פורטלנד טרייל בלייזרס
כדורסלני שיקגו בולס
כדורסלני ניו אורלינס ג'אז
כדורסלני קנזס סיטי קינגס
מאמני כדורסל אמריקאים
מאמני סקרמנטו קינגס
מאמני יוסטון רוקטס
מאמני מינסוטה טימברוולבס
מאמני גולדן סטייט ווריורס
מאמני פורטלנד טרייל בלייזרס
מאמני משחק האולסטאר של ה-NBA
בחירות דראפט של סן דייגו רוקטס
כדורסלנים אמריקאים
קליפורניה: כדורסלנים
אמריקאים שנולדו ב-1946
כדורסלני אוניברסיטאות ומכללות בארצות הברית
היכל התהילה של הכדורסל: מאמנים